ทะลุหมื่นแล้ว ล่าชื่อถึงรบ. ไม่เรียน รด. ก็ไม่ต้องเกณฑ์ทหาร
ชี้เป็นช่องทางเรียนเพื่อหนีการเกณฑ์ทหาร เพื่อลดการเสียโอกาสจากการ รด. นำไปทำประโยชน์กับตนเองสังคม และประเทศได้อย่างมีประสิทธิภาพ และลดการคอร์รัปชันจากการจับใบดำ-แดง และใบรับรองแพทย์27 ต.ค.2558 จากกรณีผู้ใช้ชื่อ St.A.C. Beholder ตั้งเรื่องล่ารายชื่อใน change.org รณรงค์ เพื่อร้องเรียนต่อนายกฯและรัฐบาล ล่าสุดวันนี้(27 ต.ค.58) เวลา 23.00 น. มีผู้สนับสนุน 11230 คน แล้วโดยผู้ตั้งการรณรงค์ระบุว่า ประเทศไทยมีการบังคับเกณฑ์ทหารมาอย่างยาวนานเพื่อเป็นกองกำลังในการรบให้เเก่ประเทศชาติ ต่อมาในสมัยรัชกาลที่6 การเรียนรด.ก็เริ่มขึ้นเนื่องจากภัยสงครามโลก เพื่อการเตรียมความพร้อมในการรบ และเมื่อสงครามจบลง ทุกอย่างยังคงเป็นเหมือนเดิม มีคนมากมายที่ต้องการที่จะเป็นทหารและทหารกองเกิน(รด.)ที่ดีและมีคุณภาพให้กับประเทศชาติ แต่ก็ไม่สามารถเป็นได้เพราะมีกลุ่มคนที่เรียนเพื่อหนีการเกณฑ์ทหาร พวกเขาหมดสิทธิ์ให้กับคนที่เรียนเพื่อขอแบบผ่านไปที หากโครงการรณรงค์สำเร็จและออกมาเป็นรูปธรรมได้แล้ว กองกำลังทหารของประเทศไทยจะต้องเป็นกลุ่มคนที่มีประสิทธิภาพมากขึ้นแน่นอน รวมทั้งสวัสดิการและงบประมาณที่เฉลี่ยต่อคนมากขึ้นอีกด้วย ทั้งยังให้โอกาสแก่ผู้ที่ไม่ต้องการเรียนรด.หรือเกณฑ์ทหารในการนำเวลาที่จะเสียไปโดยเปล่าประโยชน์จากการเรียนรด.ด้วยความเบื่อหน่ายเกลียดชัง ไปทำประโยชน์ให้กับตนเอง สังคม และประเทศชาติ และยังเป็นการลดการคอร์รัปชันในการจับใบดำใบเเดง และใบรับรองแพทย์อีกต่างหากเมื่อเราทำในสิ่งที่ชอบที่ใช่ สิ่งนั้นเต็มไปด้วยประสิทธิภาพ ผู้ตั้งการรณรงค์ระบุ
ชี้เป็นช่องทางเรียนเพื่อหนีการเกณฑ์ทหาร เพื่อลดการเสียโอกาสจากการ รด. นำไปทำประโยชน์กับตนเองสังคม และประเทศได้อย่างมีประสิทธิภาพ และลดการคอร์รัปชันจากการจับใบดำ-แดง และใบรับรองแพทย์ 27 ต.ค.2558
การเกณฑ์ทหาร,การเสียโอกาส,รด.